na čo sa používa bavlnená priadza?
bavlnená priadza je vhodná na odevy pre všetky vekové skupiny. viete si z nej vyrobiť letné tričká a topy, ľahké svetríky pre bábätká, plavky alebo letné klobúky.  
výborne sa hodí aj na výrobu hračiek, ktoré majú dobre držať tvar. využiť ju môžete aj na výrobu populárnych sieťoviek.  
bavlna má prirodzene skôr chladivé účinky, preto sa využíva na letné odevy, ale v kombinácii s vlnou alebo akrylom sa používa aj na jarné či jesenné čiapky a doplnky. na leto sú výborné aj zmesové priadze bavlny s bambusom, ľanom, či viskózou.
mercerizovaná bavlna (alebo mercerovaná bavlna) je bavlna, ktorá prešla chemickým procesom mercerizácie.   
vďaka mercerizácii získa bavlna vyššiu pevnosť a lesk. zároveň je ale tuhšia a tvrdšia na dotyk a viac sa vyťahuje.   
mercerizovanú bavlnu (napr. vlna hep camilla) odporúčam napríklad na hračky, pretože dobre drží tvar. hodí sa aj na obliečky na vankúše, kabelky (odporúčam podšiť), sieťovky, "podkafíčka" a ďalšie doplnky.